CELEX: 52008PC0316
Language: ga
Date: 2008-05-23
Title: Togra le haghaidh rialacháin ó Pharlaimint na hEorpa agus ón gComhairle maidir leis na ceanglais i gcomhair cineál cheadú le haghaidh sábháilteachta ginearálta mótarfheithiclí (arna thíolacadh ag an gCoimisiún) {SEC(2008) 1908} {SEC(2008) 1909}

Fógra dlíthiúil tábhachtach

|

52008PC0316

		GAAn Bhruiséil 23.5.2008COIM(2008) 316 leagan deireanach2008/0100 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir leis na ceanglais i gcomhair cineál-cheadú le haghaidh sábháilteachta ginearálta mótarfheithiclí(arna thíolacadh ag an gCoimisiún){SEC(2008) 1908}{SEC(2008) 1909}MEABHRÁN MÍNIÚCHÁIN1. Comhthéacs an togra· Forais agus cuspóirí an tograIs é cuspóir an togra rialacha comhchuibhithe a leagan síos maidir le mótarfheithiclí a thógáil d'fhonn feidhmiú an mhargaidh inmheánaigh a áirithiú agus foráil a dhéanamh, ag an am céanna, d'ardleibhéal sábháilteachta agus d'ardleibhéal cosanta don chomhshaol.Is é aidhm an togra sábháilteacht feithiclí a fheabhsú trína cheangal go bhfeisteofar, go héigeantach, roinnt ardchóracha sábháilteachta. Is é aidhm an togra feidhmíocht feithiclí a fheabhsú i ndáil leis an gcomhshaol tríd an méad torainn bóthair agus an méad astaíochtaí CO2 ó bhoinn a laghdú. Ar deireadh, cuidíonn an togra le hiomaíochas thionscal na ngluaisteán trí shimpliú na reachtaíochta atá ann faoi láthair maidir le cineál-cheadú sábháilteachta feithiclí, trí thrédhearcacht a fheabhsú agus tríd an ualach riaracháin a laghdú. |Comhthéacs ginearáltaRinneadh na ceanglais theicniúla a bhaineann le mótarfheithiclí a chineál-cheadú maidir le roinnt mhaith eilimintí sábháilteachta agus comhshaoil a chomhchuibhiú ag leibhéal an Chomhphobail ionas nach mbeadh ceanglais dhifriúla i mBallstáit áirithe seachas a chéile, agus chun ardleibhéal sábháilteachta ar bhóithre agus ardleibhéal cosanta don chomhshaol a áirithiú ar fud an Chomhphobail.Tá teicneolaíochtaí nua ar fáil anois ar féidir leo sábháilteacht feithiclí a fheabhsú go suntasach (amhail Córais Leictreonacha Rialaithe Cobhsaíochta) nó astaíochtaí CO2 a laghdú go suntasach (amhail boinn íosfhriotaíochta rollta). Léiríonn taighde go mbeadh buntáistí tábhachtacha dá dtabharfaí isteach a leithéidí de theicneolaíochtaí mar ghnáthamh ar fheithiclí nua. Trí bhíthin comhcheanglais éigeantacha a leagan síos, chuirfí cosc freisin ar ilroinnt an mhargaidh inmheánaigh, toradh amháin a d'fheadfadh a bheith ann dá dtiocfadh caighdeáin éagsúla do tháirgí chun cinn i measc na mBallstát.Ina Theachtaireacht maidir le "Creat Rialúcháin Iomaíoch Feithicleach don 21ú haois" [1] chuir an Coimisiún fáilte roimh an moladh ó thuarascáil CARS21 [2] an creat rialúcháin iomláin atá ann faoi láthair maidir le cineál-cheadú feithiclí a shimpliú. I bhfianaise an mholta seo, déanfaidh an togra simpliú nach beag ar an reachtaíocht i dtaca le cineál-cheadú trí bhíthin Rialachán amháin ón bParlaimint agus ón gComhairle a chur in ionad 50 Treoir bhunaidh (agus thart ar 100 Treoir leasaitheacha atá ábhartha) i réimsí shábháilteacht agus bhoinn na mótarfheithiclí. |Forálacha atá ann cheana i réimse an tograTreoir 70/221/CEE ón gComhairle, Treoir 70/222/CEE ón gComhairle, Treoir 70/311/CEE ón gComhairle, Treoir 70/387/CEE ón gComhairle, Treoir 70/388/CEE ón gComhairle, Treoir 71/320/CEE ón gComhairle, Treoir 72/245/CEE ón gComhairle, Treoir 74/60/CEE ón gComhairle, Treoir 74/61/CEE ón gComhairle, Treoir 74/297/CEE ón gComhairle, Treoir 74/408/CEE ón gComhairle, Treoir 74/483/CEE ón gComhairle, Treoir 75/443/CEE ón gComhairle, Treoir 76/114/CEE ón gComhairle, Treoir 76/115/CEE ón gComhairle, Treoir 76/756/CEE ón gComhairle, Treoir 76/757/CEE ón gComhairle, Treoir 76/758/CEE ón gComhairle, Treoir 76/759/CEE ón gComhairle, Treoir 76/760/CEE ón gComhairle, Treoir 76/761/CEE ón gComhairle, Treoir 76/762/CEE ón gComhairle, Treoir 77/389/CEE ón gComhairle, Treoir 77/538/CEE ón gComhairle, Treoir 77/539/CEE ón gComhairle, Treoir 77/540/CEE ón gComhairle, Treoir 77/541/CEE ón gComhairle, Treoir 77/649/CEE ón gComhairle, Treoir 78/316/CEE ón gComhairle, Treoir 78/317/CEE ón gComhairle, Treoir 78/318/CEE ón gComhairle, Treoir 78/549/CEE ón gComhairle, Treoir 78/932/CEE ón gComhairle, Treoir 89/297/CEE ón gComhairle, Treoir 91/226/CEE ón gComhairle, Treoir 92/21/CEE ón gComhairle, Treoir 92/22/CEE ón gComhairle, Treoir 92/23/CEE ón gComhairle, Treoir 92/24/CEE ón gComhairle, Treoir 92/114/CEE ón gComhairle, Treoir 94/20/CE ó Pharlaimint na hEorpa agus ón gComhairle, Treoir 95/28/CE ó Pharlaimint na hEorpa agus ón gComhairle, Treoir 96/79/CE ó Pharlaimint na hEorpa agus ón gComhairle, Treoir 96/27/CE ó Pharlaimint na hEorpa agus ón gComhairle, Treoir 97/27/CE ó Pharlaimint na hEorpa agus ón gComhairle, Treoir 98/91/CE ó Pharlaimint na hEorpa agus ón gComhairle, Treoir 2000/40/CE ó Pharlaimint na hEorpa agus ón gComhairle, Treoir 2001/56/CE ó Pharlaimint na hEorpa agus ón gComhairle, Treoir 2001/85/CE ó Pharlaimint na hEorpa agus ón gComhairle, Treoir 2003/97/CE ó Pharlaimint na hEorpa agus ón gComhairle.Leis an togra agus na bearta cur chun feidhme a ghabhann leis, tabharfar ar aghaidh na ceanglais atá ann faoi láthair arna leagan síos sna hionstraimí thuas. I gcomparáid leis na hionstraimí atá ann faoi láthair, leagtar síos leis an togra ceanglais nua a bhaineann le roinnt ardchóracha sábháilteachta, mar atá Córais Leictreonacha Rialaithe Cobhsaíochta, Córais Monatóireachta Bhrú na mBonn, Ardchórais Coscánaithe Éigeandála agus Córais Rabhaidh Imeacht ó Lána. Thairis sin, déanfaidh an togra na ceanglais a bhaineann le torann rolladh na mbonn níos déine agus tabharfaidh sé isteach ceanglais nua a bhainfidh le boinn i ndáil lena ngreim ar dhromchla fliuch agus a bhfriotaíocht in aghaidh rollta.Comhsheasmhacht le beartais agus le cuspóirí eile an AontaisLuíonn an togra le cuspóir an AE cruth níos sábháilte a chur ar bhóithre mar a leagtar amach, go háirithe, sa Pháipéir Bán maidir le Beartas Iompair Eorpach [3], a ghlac an Coimisiún in 2001 agus lena soláthraítear brat don chlár gníomhaíochta Eorpach i gcomhair sábháilteachta ar na bóithre.Thairis sin, chomh fada is a bhaineann le gnéithe comhshaoil an togra, cuirtear chun feidhme leis an togra dhá bheart a aimsíodh sa stráitéis chun astaíochtaí CO2 ó ghluaisteáin a laghdú mar a leagtar amach sa Teachtaireacht ón gCoimisiún maidir le "Torthaí an athbhreithnithe ar Stráitéis an Chomhphobail chun astaíochtaí CO2 ó ghluaisteáin paisinéirí agus ó fheithiclí éadroma tráchtála a laghdú" [4].Ar deireadh, luíonn an togra le stráitéis an CE chun an timpeallacht rialála a shimpliú mar a fógraíodh sa Teachtaireacht ón gCoimisiún maidir le "acquis an Chomhphobail a thabhairt suas chun dáta agus a shimpliú" [5] lena n-aithnítear an córas cineál-cheadaithe do mhótarfheithiclí mar réimse na tosaíochta i gcomhair shimpliú na reachtaíochta Comhphobail. |2. Comhairliúchán le páirtithe leasmhara agus measúnú iarmharta |Comhairliúchán le páirtithe leasmhara |Modhanna comhairliúcháin, na príomhearnálacha ar díríodh orthu agus cuntas gairid ginearálta ar na freagróiríLe linn don Choimisiún an togra a chur chun cinn chuathas i gcomhairle le páirtithe leasmhara ar roinnt bealaí:Reáchtáladh comhairliúchán ginearálta idirlín, lenar folaíodh gach gné den togra.Maidir leis na moltaí i ndáil le hArdchórais Coscánaithe Éigeandála, rinneadh tionscadal chun scrúdú a dhéanamh ar na costais agus na tairbhí a d'fhéadfadh teacht as feithiclí d'aicmí éagsúla a fheistiú le córais dá leithéidí. Rinneadh an tionscadal seo i gcomhar le grúpa geallsealbhóirí ón tionscal.Maidir leis na ceanglais a bhaineann le boinn, bhí roinnt cruinnithe ann le heagraíochtaí na monaróirí bonn, grúpaí taighde agus grúpaí leasmhara i réimse an chomhshaoil, chun beart ceanglas a bheadh cothrom agus inoibrithe a bhaint amach. |Achoimre ar na freagraí agus conas ar cuireadh san áireamh iadLe linn an chomhairliúcháin idirlín tharraing páirtithe leasmhara roinnt saincheisteanna anuas. Sa mheasúnú iarmharta a ghabhann leis an togra seo cuirtear cuntas iomlán ar fáil maidir leis na saincheisteanna substaintiúla a tarraingíodh anuas agus pléitear an chaoi ar cuireadh san áireamh iad. |Rinneadh comhairliúchán oscailte ar an idirlíon ó 23/08/2007 go 18/10/2007. Fuair an Coimisiún 81 freagra. Tá na torthaí le fáil ag http://ec.europa.eu/enterprise/automotive/pagesbackground/safety/consultation/summary.htm. |Saineolas a bhailiú agus a úsáid |Na fearainn eolaíochta/saineolais atá i gceistBhí measúnú ar roghanna éagsúla beartais chomh maith leis na hiarmhairtí don gheilleagar, don tsochaí agus don chomhshaol a bhaineann leo, riachtanach don togra. |An Mhodheolaíocht a úsáideadhRinneadh staidéir ar indéantacht maidir le torann rolladh na mbonn a laghdú agus ar na príomhchostais agus tairbhí a bhaineann le hArdchórais Coscánaithe Éigeandála, chun tacú go sonrach le forbairt ghnéithe ábhartha an Rialacháin seo. Thairis sin, baineadh úsáid as staidéir a bhí ann cheana ar laghdú CO2 (a rinne TNO) agus ar laghdú líon na dtaismeach ar na bóithre (a rinne COWI) chun na tairbhí is dealraitheach go dtiocfadh siad as na bearta a mholtar a mheas. I gcás an staidéir ar thorann bonn, rinne an comhairleoir an obair seo a leanas: Léirbhreithniú ar an litríocht ábhartha chun na hiarmhairtí ó thorann bonn/bóthair don tsochaí agus don chomhshaol a aithint.Bailiú na sonraí ó thástáil torainn ar bhoinn atá ann faoi láthair d'aicmí éagsúla, agus measúnú ar na sonraí sin.Measúnú ar indéantacht maidir le teorainneacha do thorann bonn a laghdú, lena n-áirítear an iarmhairt a d'fhéadfadh a bheith ann do pharaiméadair eile a bhaineann le dearadh bonn.Measúnú ar an laghdú iomlán ar thorann is dealraitheach a bheadh ag teacht as na bearta a mholtar, ag baint úsáide as teicníochtaí oiriúnacha samhaltú ar ríomhaire.Caidreamh le geallshealbhóirí éagsúla.I gcás an staidéir ar Ardchórais Coscánaithe Éigeandála, rinne an comhairleoir an obair seo a leanas: Measúnú ar chásanna timpistí a d'fhéadfadh tarlú faoi láthair a bhfuil an dealramh orthu go seachnófaí nó go maolófaí iad trí úsáid na teicneolaíochta seo.Measúnú ar chumas na gcóras atá ann faoi láthair agus a bheidh ann amach anseo.Measúnú ar 'an costas eacnamaíoch in aghaidh feithicle' a bhaineann le córais dá leithéidí a shuiteáil.Caidreamh le geallshealbhóirí éagsúla. |Na príomheagraíochtaí/saineolaithe a ndeachthas i gcomhairle leoRinne FEHRL (Federation of European Highway Research) an staidéar ar thorann bonn. Rinne TRL (Transport research laboratory) Ltd. an staidéar ar an Ardchóras Coscánaithe Éigeandála. |Tá na luachanna teorantacha torainn boinn a mholtar in Iarscríbhinn an Rialacháin seo bunaithe ar mholtaí a rinne FEHRL. Thacaigh obair TRL leis an gcás ar son tosaíocht a thabhairt d'Ardchórais Coscánaithe Éigeandála i gcomhair feithiclí tromhshaothair. Tagraíonn an measúnú iarmharta do staidéir eile taighde ar baineadh úsáid astu freisin chun meastóireacht a dhéanamh ar roghanna éagsúla beartas. I ngach cás, cinneadh ar an rogha beartais dá dtabharfaidh tosaíocht ar bhun anailíse costsochair, mar atá mínithe sa mheasúnú iarmharta a ghabhann leis an togra.Modhanna a úsáideadh chun comhairle na saineolaithe a chur ar fáil don phobalTá nó beidh gach tuarascáil arna críochnú agus arna faomhadh ar fáil ar shuíomh idirlín Ard-Stiúrthóireacht an Fhiontair agus Tionscail. |Measúnú iarmhartaMeasadh roghanna difriúla i gcomhair gach príomhghné den togra:1. Gnéithe an tsimplithea) Gan rud ar bith a dhéanamh. Is éard a bheadh i gceist leis seo na 50 Treoir atá ann faoi láthair a choinneáil agus leasuithe sa bhreis a dhéanamh orthu nuair is gá. Leanfadh na Treoracha CE ag feidhmiú go comhthreomhar le Rialacháin UNECE atá ann faoi láthair agus bheadh na ceanglais theicniúla coibhéiseach de ghnáth (ach ní i gcónaí). Is údar mór mearbhaill é seo faoi láthair do gheallsealbhóirí nach nglacann dlúthpháirt i gcóras an chineál-cheadaithe, agus dá dhroim is é an cor nach mbíonn an córas rialála go hiomlán trédhearcach. b) Gan rud ar bith a dheanamh mar chuid den bheart reatha, ach athbhreithniú a dhéanamh ar gach Treoir agus é in am di a bheith modhnaithe, agus cinneadh a dhéanamh an cuí ionstraim eile a chur ina háit. Chuideodh an rogha seo go héifeachtúil le simpliú na timpeallachta rialála. Tharlódh beart an tsimplithe thar roinnt blianta, ámh.c) An Rialachán a bheartaítear a chur in ionad na dTreoracha ar fad atá ann faoi láthair. Is é seo an rogha a coinníodh toisc go méadódh sé na buntáistí le simpliú chun leas údarás náisiúnta agus tionscail a dhéanamh, go háirithe.2. Ardteicneolaíochtaí sábháilteachtaa) Gan dada a dhéanamh agus é a ligean faoin margadh stiúradh. Tá córacha amhail Córais Leictreonacha Rialaithe Cobhsaíochta á bhfeistiú cheana féin ar líon gluaisteán atá ag méadu i margaí áirithe. Ar fheithiclí, amhail trucailí troma agus cóistí turasóireachta, ámh, ina bhféadfadh an sochair ó Chórais Leictreonacha Rialaithe Cobhsaíochta a bheith níos mó ná i ngluaisteáin, is minic nach mbíonn dreasú ón margadh chun Córais Leictreonacha Rialaithe Cobhsaíochta a fheistiú go deonach, toisc nach iad na ceannaitheoirí na tairbhithe de ghnáth, rud nach ionann maidir le gluaisteáin. Thairis sin, gan caighdeáin chomhchuibhithe, beidh an priacal ann go gcuirfear caighdeáin eisréimneacha i bhfeidhm ar fud an AE, rud a mbeadh ilroinnt an mhargaidh inmheánaigh mar thoradh air.b) Caighdeáin theicniúla a bhunú i gcomhair ardteicneolaíochtaí sábháilteachta (i gcás ina bhfeisteofar iad) agus ligean do mhonaróirí iad a fheistiú mar rogha. Cé go gcuirfeadh sé seo cosc ar theacht chun cinn caighdeán éisréimeach ar fud an AE, mar a maíodh thuas, ní áiritheofar leis an rogha seo go bhfeisteofar ardchóracha sábhailteachta i ngach feithicil.c) Caighdeáin theicniúla agus ceanglais éigeantacha feistithe a bhunú. Áiritheofar leis an rogha seo go bhfaighfear leas iomlán as poitéinseal ardchóracha sábháilteachta. Ós rud é go bhfuil cás costsochair atá dearfach ann do na córais seo, is amhlaidh go bhfuil rogha na héigeantachta cóir.3. Ceanglais a bhaineann le boinnMaidir le boinn, tugann an togra isteach ceanglais nua a bhaineann leis na gnéithe seo a leanas: Luachanna teorantacha do Thorann Rollta, luachanna teorantacha do Fhriotaíocht Rollta, Fluichghreim agus Córas Monatóireachta Brú.I gcás gach ceann de na saincheisteanna thuas, breithníodh na roghanna seo a leanas go ginearálta: a) gan rud ar bith a dhéanamh; b) réiteach deonach/ón margadh; c) réiteach éigeantach lena mbaineann níos lú deacrachta teicniúla; d) réiteach éigeantach lena mbaineann níos mó deachrachta teicniúla.Cinneadh ar rogha d) i gcomhair na saincheisteanna ar fad. Maidir le Friotaíocht Rollta, Fluichghreim agus Córais Monatóireachta Bhrú na mBonn, tá taighde agus forbairt táirgí ag stad atá go maith chun tosaigh sa dóigh go mbreithnítear go mbeidh sé indéanta na ceanglais theicniúla níos déine a chur chun feidhme laistigh de thréimhse sách gearr. I ndáil le Córais Monatóireachta Bhrú na mBonn, go háirithe, mhéadófaí na sochair do shábháilteacht trí bhíthin caighdeán níos airde a shocrú, agus d'áiritheofaí an dealraitheacht is mó go mbainfí amach na spriocanna maidir le CO2 a laghdú. I ndáil le Torann Rollta, coinníodh rogha d) freisin mar is é seo an t-aon rogha amháin a áiritheodh go gcomhlíonfaí cuspóirí comhshaoil an togra. Ós rud é go bhfuil na ceanglais a bhaineann le torann níos dúshlánaí ná na ceanglais eile, foráladh do thréimhse níos faide don chur chun feidhme.Rinne an Coimisiún measúnú iarmharta atá liostaithe sa Chlár Oibre, agus is féidir teacht ar an tuarascáil sin ag http://ec.europa.eu/enterprise/automotive/pagesbackground/pedestrianprotection/index.htm.Chomh fada is nach rabhthar in ann tuilleadh staidéir faoin tionscal a chur i gcrích roimh chríochnú an togra, beidh an Coimisiún sásta measúnú grinn a dhéanamh ar na torthaí a thiocfadh as a leithéidí de staidéir bhreise i rith an phróisis reachtúil agus, más gá, molfaidh an Coimisiún nó tacóidh sé le hoiriúnuithe a bheadh riachtanach chun aon iarmhairt dhiúltach do shábháilteacht bonn a sheachaint.3. Eilimintí dlíthiúla an tograAchoimre ar an ngníomh atá á mholadhSimplíonn an togra, ar shlí thábhachtach, an córas i gcomhair mótarfheithiclí a chineál-cheadú i ndáil leis na ceanglais a bhaineann le sábháilteacht agus boinn trí bhíthin 50 Treoir a aisghairm.Tugtar isteach leis an togra ceanglais éigeantacha nua a bhaineann le ardchóracha sábháilteachta. Go háirithe, tá sé ina cheangal sa togra go bhfeisteofar go héigeantach: Córais Leictreonacha Rialaithe Cobhsaíochta i ngach uile fheithicil;Córais Monatóireachta Bhrú na mBonn i ngluaisteáin paisinéirí;Ardchórais Coscánaithe Éigeandála agus Córais Rabhaidh Imeacht ó Lána i bhfeithiclí tromshaothair.Foráiltear sa togra freisin, i gcás ina bhfeisteofear Ardchórais Coscánaithe Éigeandála agus Córais Rabhaidh Imeacht ó Lána go deonach, go gcomlíonfaidh na córais seo na ceanglais arna leagan síos sa togra.Leagtar síos leis an togra luachanna teorantacha ar astaíochtaí torainn i gcomhair bonn atá níos déine ná na luachanna arna leagan amach sa reachtaíocht atá ann faoi láthair agus tugtar isteach leis ceanglais nua a bhaineann le fluichghreim agus friotaíocht rollta.Bunús dlíIs é Airteagal 95 den Chonradh an bunús dlí leis an togra seo.Prionsabal na coimhdeachtaTá feidhm ag prionsabal na coimhdeachta a mhéid nach dtagann an togra faoi inniúlacht eisiach an Chomhphobail.Ní fhéadfaidh na Ballstáit cuspóirí an togra a bhaint amach i gceart i ngeall ar na cúiseanna seo a leanas.Rinneadh na ceanglais theicniúla i gcomhair mótarfheithiclí a chineál-cheadú maidir le roinnt mhaith eilimintí sábháilteachta agus comhshaoil a chomhchuibhiú ag leibhéal an Chomhphobail agus dhéanfaí dochar don chóras iomlán i gcomhair cineál-cheadú feithiclí dá ndéanfadh na Ballstáit gníomh ina n-aonar. Tá gníomh ón Aontas Eorpach riachtanach de bhrí gur gá a sheachaint go dtiocfadh bacainní ar an margadh aonair chun cinn.Is fearr a bhainfear cuspóirí an togra amach trí ghníomh Comhphobail de bhrí go seachnófar leis ilroinnt an mhargaidh inmheánaigh, rud a thiocfadh chun cinn murach é, agus go bhfeabhsófaí leis feidhmíocht feithiclí ó thaobh sábháilteachta agus an chomshaoil de.Dá bhrí sin, comhlíonann an togra prionsabal na coimhdeachta.Prionsabal na comhréireachtaComhlíonann an togra prionsabal na comhréireachta ar na cúiseanna seo a leanas.Mar a léirítear sa mheasúnú iarmharta, comhlíonann an togra prionsabal na comhréireachta de bhrí nach dtéann sé thar a bhfuil gá leis chun cuspóirí maidir le feidhmiú cuí an mhargaidh inmheánaigh a áirithiú agus soláthar a dhéanamh, ag an am céanna, d'ardleibhéal sábháilteachta poiblí agus d'ardleibhéal cosanta comhshaoil.Cuideoidh simpliú na timpeallachta rialála ar shlí thábhachtach le laghdú na gcostas riaracháin ar údaráis náisiúnta agus ar thionscal.Rogha IonstraimíIonstraimí beartaithe: Rialachán.Ní bheadh modhanna eile leormhaith ar na cúiseanna seo a leanas:Meastar é a bheith iomchuí Rialachán a úsáid chun an ráthaíocht is gá maidir le comhlíonadh a sholáthar agus, ag an am céanna, gan trasuí i reachtaíocht na mBallstát a cheangal.Baintear úsáid sa togra as "cur chuige an dá leibhéal" a tugadh isteach a chéaduair ar iarratas ó Pharlaimint na hEorpa agus a úsáideadh i mbaill eile reachtaíochta. Foráiltear leis an gcur chuige seo go mbeartófar agus go nglacfar reachtaíocht de réir dhá bhealach atá éagsúil, ach comhthreomhar:ar an gcéad dul síos, is Parlaimint na hEorpa agus an Chomhairle, i Rialachán arna bhunú ar Airteagal 95 de Chonradh CE, a leagfaidh síos na forálacha bunúsacha trí bhíthin nós imeachta na comhchinnteoireachta (an 'togra comhchinnteoireachta');ar an dara dul síos, leagfar síos na sonraíochtaí teicniúla lena gcuirfear na forálacha bunúsacha chun feidhme i Rialacháin arna nglacadh ag an gCoimisiún i gcomhréir leis an nós imeachta rialúcháin lena ngabhann grinnscrúdú dá bhforáiltear in Airteagal 5a de Chinneadh 1999/468/CE (na 'tograí nós imeachta coiste').4. impleacht bhuiséadachNí chuirfidh an togra seo isteach ar bhuiséad an Chomhphobail.5. faisnéis bhreiseInsamhladh, treoirchéim agus idirthréimhseTá idirthréimhsí ginearálta curtha sa togra chun agaí tionscanta dóthanacha a thabhairt do mhonaróirí feithiclí agus bonn.SimpliúForáiltear leis an togra do shimpliú reachtaíochta.Aisghairfear 50 Treoir maidir le feithiclí a chineal-cheadú.Foráiltear leis an togra do shimpliú nósanna imeachta riaracháin le haghaidh údarás poiblí. Áirítear an togra i gclár rollach an Choimisiúin le haghaidh uasdátú agus simpliú an acquis communitaire agus i gClár Oibre Reachtach an Choimisiúin faoin tagairt 2008/ENTR/004.Aisghairm na reachtaíochta atá ann faoi láthairMá ghlactar leis an togra, déanfar reachtaíocht atá ann faoi láthair a aisghairm.Limistéar Eorpach EacnamaíochBaineann an gníomh atá beartaithe le hábhar LEE agus, dá bhrí sin, ba chóir go gcuimseodh sé an Limistéar Eorpach Eacnamaíoch. |2008/0100 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir leis na ceanglais i gcomhair cineál-cheadú le haghaidh sábháilteachta ginearálta mótarfheithiclí(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, agus go háirithe Airteagal 95 de,Ag féachaint don togra ón gCoimisiún [6],Ag féachaint don tuairim ó Choiste Eacnamaíoch agus Sóisialta na hEorpa [7],Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh [8]De bharr an méid seo a leanas:(1) Cuimsíonn an margadh inmheánach limistéar gan teorainneacha inmheánacha ina gcaithfear saorghluaiseacht earraí, daoine, seirbhísí agus caipitil a áirithiú. Chun na críche sin, tá córas cuimsitheach Comhphobail i ngíomh chun mótarfheithiclí a chineál-cheadú, arna bhunú le Treoir 2007/46/CE ó Pharlaimint na hEorpa agus ón gComhairle an 5 Meán Fómhair 2007 maidir le creat a bhunú chun mótarfheithiclí agus a leantóirí a cheadú, mar aon le córais, comhpháirteanna agus aonaid theicniúla scartha a ceapadh le haghaidh feithiclí dá leithéidí ("Treoir Réime") [9].(2) Is Rialachán nua ar leith é an Rialachán seo i gcomhthéacs nós imeachta an Chomhphobail i gcomhair cineál-cheadú faoi Threoir 2007/46/CE. Dá bhrí sin, ba chóir Iarscríbhinní IV, VI agus XI a ghabhann leis an Treoir sin a leasú dá réir.(3) Rinneadh na ceanglais theicniúla a bhaineann le mótarfheithiclí a chineálcheadú maidir le roinnt mhaith eilimintí sábháilteachta agus comhshaoil a chomhchuibhiú ag leibhéal an Chomhphobail ionas nach mbeadh ceanglais dhifriúla i mBallstáit áirithe seachas a chéile, agus chun ardleibhéal sábháilteachta ar bhóithre agus ardleibhéal cosanta don chomhshaol a áirithiú ar fud an Chomhphobail.(4) Is cuí go leagfar amach ceanglais a bhaineann le sábháilteacht ghinearálta mótarfheithiclí agus feidhmíocht bonn i ndáil leis an gcomhshaol, toisc go bhfuil Córais Monatóireachta Bhrú na mBonn ar fáil lena bhfeasbhsaítear sábháilteacht bonn agus feidhmíocht bonn i ndáil leis an gcomhshaol.(5) Tar éis an iarratais ó Pharlaimint na hEorpa, tugadh isteach cur chuige rialaitheach nua i reachtaíocht feithicle an Chomhphobail. Dá bhrí sin, níor chóir go leagfaí síos leis an Rialachán seo ach na forálacha bunúsacha a bhaineann le sábháilteacht feithiclí agus astaíochtaí CO2 agus torainn ó bhoinn, agus ba chóir go leagfaí síos na sonraíochtaí teicniúla le bearta cur chun feidhme arna nglacadh i gcomhréir le Cinneadh 1999/468/CE ón gComhairle an 28 Meitheamh 1999 lena leagtar síos na rialacha mionsonraithe maidir le feidhmiú na gcumhachtaí cur chun feidhme arna dtabhairt don Choimisiún [10].(6) Ba chóir, go háirithe, go dtabharfaí de chumhacht don Choimisiún na nósanna imeachta sonracha, tástálacha agus ceanglais a leagan síos chun mótarfheithiclí, comhpháirteanna agus aonaid theicniúla scartha a chineál-cheadú. Thairis sin, ba chóir go dtabharfaí de chumhacht don Choimisiún sainiú níos beaichte a dhéanamh ar na saintréithe is cóir a bheith ag bonn chun é a shainiú mar "Bonn proifisiúnta easbhóthair". Ba chóir freisin go dtabharfaí de chumhacht don Choimisiún raon feidhme beacht a shainiú maidir le cur i bhfeidhm na gceanglas arna leagan amach sa Rialachán seo. Thairis sin, ba chóir go dtabharfaí de chumhacht don Choimisiún ceanglais bhreise sábháilteachta a leagan amach i gcomhair feithiclí lena bhfuil sé beartaithe earraí contúirteacha a iompar de bhóthar laistigh de na Ballstáit nó idir na Ballstáit. Ina theannta sin, ag brath ar a indéantacht theicniúil agus eacnamaíoch, ba chóir go dtabharfaí de chumacht don Choimisiún suiteáil éigeantach Chórais Monatóireachta Bhrú na mBonn agus ardchóracha sábháilteachta eile a leathnú go hearnálacha eile feithiclí sa bhreis ar na hearnálacha a folaíodh ón tús. Ba chóir go dtabharfaí de chumhacht don Choimisiún nósanna imeachta sonracha, tástálacha agus ceanglais theicniúla a leagan síos chun ardchórais feithiclí, seachas na hardchórais sin a luaitear sa Rialachán seo, a chineál-cheadú agus na luachanna teorantacha do fhriotaíocht rollta agus torann rollta i gcomhair bonn a leasú de thoradh athruithe sna nósanna imeachta tástála, gan an leibhéal uaillmhéine atá ann cheana a ísliú maidir leis an gcomhshaol. Ó tharla go bhfuil raon feidhme ginearálta ag na bearta sin agus gur le haghaidh an Rialachán seo a leasú a ceapadh iad, trína fhorlíonadh le heilimintí neamhriachtanacha nua, ní foláir iad a ghlacadh i gcomhréir leis an nós imeachta rialúcháin lena ngabhann grinnscrúdú dá bhforáiltear in Airteagal 5a de Chinneadh 1999/468/CE.(7) Leis an ascnamh teicniúil i réimse na n-ardchóras sábháilteachta feithicle cuirtear féidearachtaí nua ar fáil chun líon na dtaismeach a laghdú. Chun líon na dtaismeach a shábháiltear a mhéadú is gá foráil a dhéanamh do roinnt de na teicneolaíochtaí seo a thabhairt isteach.(8) Chun reachtaíocht an chineál-cheadaithe a shimpliú i gcomhréir leis na moltaí ó Thuarascáil CARS 21: Córas Rialúcháin Iomaíoch Feithicleach don 21ú haois [11], is cuí roinnt Treoracha a aisghairm gan léibhéal na cosanta a laghdú d'úsáideoirí bóthair. Ba chóir go dtabharfaí na ceanglais a leagtar amach sna Treoracha sin ar aghaidh chuig an Rialachán seo agus go gcuirfí ina n-ionad, nuair is iomchuí, tagairtí do rialacháin chomhfhreagracha Choimisiún Eacnamaíochta na Náisiún Aontaithe don Eoraip (UNECE), mar a corpraíodh i ndlí an Chomhphobail i gcomhréir le hAirteagal 4 de Chinneadh 97/836/CE ón gComhairle an 27 Samhain 1997 d'fhonn aontachas an Chomhphobail Eorpaigh le Comhaontú Choimisiún Eacnamaíochta na Náisiún Aontaithe don Eoraip maidir le saintreoracha teicniúla aonfhoirmeacha a ghlacadh i gcomhair feithiclí rotha, trealaimh agus comhpháirteanna is féidir a fheistiú agus/nó a úsáid ar fheithiclí rotha agus na coinníollacha le haghaidh aitheantais fhrithpháirtigh ar na ceaduithe a deonaíodh ar bhonn na saintreoracha seo [12].(9) Is cuí an prionsabal a leagan síos go ndearfar, go dtógfar agus go gcóimeálfar feithiclí chun an baol gortú a dhéanamh d'áititheoirí feithicle agus d'úsáideoirí eile bóthair a íoslaghdú. Chun na críche seo, is gá go n-áiritheoidh monaróirí go gcomhlíonfaidh feithiclí na ceanglais ábhartha arna leagan amach sa Rialachán seo. Ba chóir go n-áireofaí leis na forálacha seo, ach gan a bheith teoranta dóibh, ceanglais i ndáil le sláine struchtúr na feithicle, córais a chuideodh le smacht an tiománaí ar an bhfeithicil, córais a sholáthródh infheictheacht agus eolas don tiománaí faoi staid na feithicle agus faoin spás a thimpeallaíonn í, córais soilsithe feithicle, córais cosanta d'áititheoirí feithicle, an taobh amuigh den fheithicil agus oiriúintí, maiseanna agus toisí na feithicle, boinn na feithicle, ardchórais feithicle agus earraí ilghnéitheacha. Thairis sin, is gá go gcomhlíonfaidh feithiclí forálacha ar leith a bhaineann le feithiclí áirithe iompairearraí agus a leantóirí, nó forálacha sonracha a bhaineann le busanna, ag brath ar an gcás.(10) Ba chóir go gcuirfí indéantacht theicniúil ceanglas sonrach nua i gcomhair feithiclí a chineal-cheadú san áireamh sa chlár ama le haghaidh na ceanglais sin a thabhairt isteach. Go ginearálta, níor chóir go mbeadh na ceanglais i bhfeidhm ach ar chineálacha nua feithiclí. Ba chóir go gceadófaí tréimhse ama sa bhreis do chineálacha feithiclí atá ann cheana chun na ceanglais a chomhlíonadh. Ina theanta sin, níor chóir go mbeadh suiteáil éigeantach i bhfeidhm ag an tús do Chórais Monatóireachta Bhrú na mBonn ach ar ghluaisteáin paisinéirí. Níor chóir go mbeadh suiteáil éigeantach i bhfeidhm d'ardchóracha eile sábháilteachta ach ar fheithiclí tromshaothair ag an tús.(11) I gcás go suiteálfaidh monaróir feithicle ardchóracha sábháilteachta go deonach, is gá go gcomhlíonfaidh na córacha sin na ceanglais ábhartha arna leagan amach sa Rialachán seo.(12) Is iomchuí go gcuirfí chun feidhme na bearta a fograíodh sa Teachtaireacht ón gCoimisiún chuig an gComhairle agus chuig Parlaimint na hEorpa "Torthaí an athbhreithnithe ar Stráitéis an Chomhphobail chun astaíochtaí CO2 ó ghluaisteáin paisinéirí agus ó fheithiclí éadroma tráchtála a laghdú" [13] lena ndírítear ar astaíochtaí CO2 ó bhoinn a laghdú. Ba chóir an laghdú seo a bhaint amach trí bhíthin boinn íosfhriotaíochta rollta agus Córais Monatóireachta Bhrú na mBonn a úsáid le chéile. Ag an am céanna, is iomchuí freisin ceanglais a leagan amach lena ndírítear ar thorann bóthair na mbonn a laghdú agus ar a áirithiú go gcoinneofar leibhéal sábháilteachta bonn fad is a bheidh ceanglais a bhaineann le fliuchghreim á dtabhairt isteach. Ba chóir go léireodh an clár ama gaolmhar do chur chun feidhme leibhéal an dúshláin atá i gceist leis na ceanglais sin a chomhlíonadh. Go háirithe, de dheasca an dúshláin a bhaineann leis na ceanglais i dtaobh torainn rollta a chomhlíonadh agus an t-am is gá don tionscal chun cineálacha bonn atá ann cheana a athrú á chur san áireamh, is iomchuí go bhforálfar do thréimhse níos faide le haghaidh cur chun feidhme na gceanglas a bhaineann le torann rollta i ndáil le boinn nua de chineálacha atá ann cheana.(13) Is dealraitheach go dtáirgfear earnálacha áirithe bonn, lena n-áirítear boinn phroifisiúnta easbhóthair atá faoi réir sriain luais agus boinn a bheartaítear a úsáid ar fheithiclí a cláraíodh roimh 1990 amháin, i gcainníochtaí beaga. Dá bhrí sin, is iomchuí boinn ina leithéidí d'earnálacha a dhíolmhú ó na ceanglais arna leagan amach sa Rialachán seo, i gcás nach mbeidh ceanglais dá leithéidí oiriúnach d'úsáid na mbonn, nó i gcás ina mbeadh an t-ualach breise a tharraingeodh na ceanglais seo díréireach.(14) Tá an-chumas i gCórais Leictreonacha Rialaithe Cobhsaíochta, Ardchórais Coscánaithe Éigeandála agus Córais Rabhaidh Imeacht ó Lána chun líon na dtaismeach a laghdú go mór. Dá bhrí sin, ba chóir ceanglais le haghaidh córas dá leithéidí a leagan síos.(15) Tá sé tábhachtach go mbeadh comhpháirteanna athsholáthair do chórais a fholaítear leis an Rialachán seo faoi réir ceanglas sábháilteachta agus nósanna imeachta ceadaithe atá coibhéiseach. Dá bhrí sin, is iomchuí go bhforálfar do cheadú comhpháirteanna athsholáthair agus aonad teicniúil scartha.(16) Ba chóir do na Ballstáit rialacha a leagan síos maidir le pionóis is infheidhme maidir le sáruithe ar fhorálacha an Rialacháin seo agus a áirithiú go gcuirfear chun feidhme iad. Ba chóir go mbeadh na pionóis sin éifeachtúil, comhréireach agus athchomhairleach.(17) Ba chóir na Treoracha seo a leanas ón gComhairle a aisghairm le héifeacht ó na dátaí ar a dtiocfaidh na ceanglais ábhartha atá leagtha amach sa Rialachán seo i bhfeidhm maidir le feithiclí nua, comhpháirteanna nua agus aonaid theicniúla scartha nua:– Treoir 70/221/CEE ón gComhairle an 20 Márta 1970 maidir le comhfhogasú dhlíthe na mBallstát a bhaineann le humair bhreoslaí agus le cosaint fhochrochta tosaigh mótarfheithiclí agus a leantóirí [14],– Treoir 70/222/CEE ón gComhairle an 20 Márta 1970 maidir le comhfhogasú dhlíthe na mBallstát a bhaineann leis an spás chun plátaí clárúcháin cúil a fheistiú agus a shocrú ar mhótarfheithiclí agus a leantóirí [15],– Treoir 70/311/CEE ón gComhairle an 8 Meitheamh 1970 maidir le comhfhogasú dhlíthe na mBallstát a bhaineann le trealamh stiúrtha mótarfheithiclí agus a leantóirí [16],– Treoir 70/387/CEE ón gComhairle an 27 Iúil 1970 maidir le comhfhogasú dhlíthe na mBallstát a bhaineann le doirse mótarfheithiclí agus a leantóirí [17],– Treoir 70/388/CEE ón gComhairle an 27 Iúil 1970 maidir le comhfhogasú dhlíthe na mBallstát a bhaineann le feistí rabhaidh inchloiste do mhótarfheithiclí [18],– Treoir 71/320/CEE ón gComhairle an 26 Iúil 1971 maidir le comhfhogasú dhlíthe na mBallstát a bhaineann le feistí coscánaithe le haghaidh earnálacha áirithe mótarfheithiclí agus a leantóirí [19],– Treoir 72/245/CEE ón gComhairle an 20 Meitheamh 1972 maidir le trasnaíocht raidió (comhoiriúnacht leictreamaighnéadach) ó mhótarfheithiclí [20],– Treoir 74/60/CEE ón gComhairle an 17 Nollaig 1973 maidir le comhfhogasú dhlíthe na mBallstát a bhaineann le feistis inmheánacha mótarfheithiclí [21],– Treoir 74/61/CEE ón gComhairle an 17 Nollaig 1973 maidir le comhfhogasú dhlíthe na mBallstát a bhaineann le feistí chun cosc a chur le húsáid neamhúdaraithe mótarfheithiclí [22],– Treoir 74/297/CEE ón gComhairle an 4 Meitheamh 1974 maidir le comhfhogasú dhlíthe na mBallstát a bhaineann le feistis inmheánacha mótarfheithiclí (oibriú na meicníochta stiúrtha i gcás tuairte) [23],– Treoir 74/408/CEE ón gComhairle an 22 Iúil 1974 maidir le mótarfheithiclí i dtaca leis na suíocháin, a ndaingniúcháin agus a bhfeistí srianacha cloiginn [24],– Treoir 74/483/CEE ón gComhairle an 17 Meán Fómhair 1974 maidir le comhfhogasú dhlíthe na mBallstát a bhaineann le starrphointí seachtracha mótarfheithiclí [25],– Treoir 75/443/CEE ón gComhairle an 26 Meitheamh 1975 maidir le comhfhogasú dhlíthe na mBallstát a bhaineann le trealamh cúlaithe agus luasmhéadair mótarfheithiclí [26],– Treoir 76/114/CEE ón gComhairle an 18 Nollaig 1975 maidir le comhfhogasú dhlíthe na mBallstát a bhaineann le plátaí agus inscríbhinní reachtúla le haghaidh mótarfheithiclí agus a leantóirí, agus maidir lena suíomh agus a modh ceangail [27],– Treoir 76/115/CEE ón gComhairle an 18 Nollaig 1975 maidir le comhfhogasú dhlíthe na mBallstát a bhaineann le daingniúcháin do chriosanna sábhála mótarfheithiclí [28],– Treoir 76/756/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le feistí soilsiúcháin agus solaschomharthaíochta a shuiteáil ar mhótarfheithiclí agus a leantóirí [29],– Treoir 76/757/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le frithchaiteoirí cúil le haghaidh mótarfheithiclí agus a leantóirí [30],– Treoir 76/758/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le soilse cúil imlíne, taobhshoilse tosaigh, taobhshoilse cúil, soilse coscáin, soilse reatha lae agus taobhshoilse imlíne le haghaidh mótarfheithiclí agus a leantóirí [31],– Treoir 76/759/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le treo-tháscairí le haghaidh mótarfheithiclí agus a leantóirí [32],– Treoir 76/760/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le soilse pláta clárúcháin cúil le haghaidh mótarfheithiclí agus a leantóirí [33],– Treoir 76/761/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le ceannsoilse mótarfheithiclí a fheidhmíonn mar cheannsoilse príomhléis agus/nó mar cheannsoilse maolaithe agus le foinsí solais (lampaí filiméid agus eile) a úsáidtear in aonaid formheasta soilse mótarfheithiclí agus a leantóirí [34],– Treoir 76/762/CEE ón gComhairle an 27 Iúil 1976 maidir le comhfhogasú dhlíthe na mBallstát a bhaineann le soilse tosaigh ceo le haghaidh mótarfheithiclí [35],– Treoir 77/389/CEE ón gComhairle an 17 Bealtaine 1977 maidir le comhfhogasú dhlíthe na mBallstát a bhaineann le feistí tarraingthe mótarfheithiclí [36],– Treoir 77/538/CEE ón gComhairle an 28 Meitheamh 1977 maidir le comhfhogasú dhlíthe na mBallstát a bhaineann le soilse cúil ceo le haghaidh mótarfheithiclí agus a leantóirí [37],– Treoir 77/539/CEE ón gComhairle an 28 Meitheamh 1977 maidir le comhfhogasú dhlíthe na mBallstát a bhaineann le soilse cúlaithe le haghaidh mótarfheithiclí agus a leantóirí [38],– Treoir 77/540/CEE ón gComhairle an 28 Meitheamh 1977 maidir le comhfhogasú dhlíthe na mBallstát a bhaineann le soilse páirceála le haghaidh mótarfheithiclí agus a leantóirí [39],– Treoir 77/541/CEE an 28 Meitheamh 1977 maidir le comhfhogasú dhlíthe na mBallstát a bhaineann le criosanna sábhála agus córais feistí srianacha mótarfheithiclí [40],– Treoir 77/649/CEE ón gComhairle an 27 Meán Fómhair 1977 maidir le comhfhogasú dhlíthe na mBallstát a bhaineann le réimse radhairc ag tiománaithe mótarfheithiclí [41],– Treoir 78/316/CEE ón gComhairle an 21 Nollaig 1977 maidir le comhfhogasú dhlíthe na mBallstát a bhaineann le feistis inmheánacha mótarfheithiclí (rialaitheoirí, nodchomharthaí agus táscairí a aithint) [42],– Treoir 78/317/CEE ón gComhairle an 21 Nollaig 1977 maidir le comhfhogasú dhlíthe na mBallstát a bhaineann le córais díreoite agus dínéalaithe dromchlaí gloinithe do mhótarfheithiclí [43],– Treoir 78/318/CEE ón gComhairle an 21 Nollaig 1977 maidir le comhfhogasú dhlíthe na mBallstát a bhaineann le córais cuimilte agus nite do mhótarfheithiclí [44],– Treoir 78/549/CEE ón gComhairle an 12 Meitheamh 1978 maidir le comhfhogasú dhlíthe na mBallstát a bhaineann le rothghardaí mótarfheithiclí [45],– Treoir 78/932/CEE ón gComhairle an 16 Deireadh Fómhair 1978 maidir le comhfhogasú dhlíthe na mBallstát a bhaineann le ceannbhaic ar shuíocháin mótarfheithiclí [46],– Treoir 89/297/CEE ón gComhairle an 13 Aibreán 1989 maidir le comhfhogasú dhlíthe na mBallstát a bhaineann le cosaint chliathánach (taobhghardaí) mótarfheithiclí áirithe agus a leantóirí [47],– Treoir 91/226/CEE ón gComhairle an 27 Márta 1991 maidir le comhfhogasú dhlíthe na mBallstát a bhaineann le córais frithchaite earnálacha áirithe mótarfheithiclí agus a leantóirí [48],– Treoir 92/21/CEE ón gComhairle an 31 Márta 1992 maidir le maiseanna agus toisí mótarfheithiclí d'earnáil M1 [49],– Treoir 92/22/CEE ón gComhairle an 31 Márta 1992 maidir le pánaí gloine sábháilte agus ábhair shábháilte gloinithe le haghaidh mótarfheithiclí agus a leantóirí [50],– Treoir 92/23/CEE ón gComhairle an 31 Márta 1992 maidir le boinn do mhótarfheithiclí agus dá leantóirí agus lena bhfeistiú [51],– Treoir 92/24/CEE ón gComhairle an 31 Márta 1992 maidir le feistí teorannaithe luais nó córais teorannaithe luais ar bord dá samhail de chuid earnálacha áirithe mótarfheithiclí [52],– Treoir 92/114/CEE ón gComhairle an 17 Nollaig 1992 maidir le starráin sheachtracha chun tosaigh ó phainéal cúil an chábáin do mhótarfheithiclí d'earnáil N [53].(18) Lena gcois siúd, ba chóir go n-aisghairfí freisin na Treoracha seo a leanas ó Pharlaimint na hEorpa agus ón gComhairle:– Treoir 94/20/CE ó Pharlaimint na hEorpa agus ón gComhairle an 30 Bealtaine 1994 maidir le feistí meicniúla cúplála mótarfheithiclí agus a leantóirí agus maidir lena gceangal leis na feithiclí sin [54],– Treoir 95/28/CE ó Pharlaimint na hEorpa agus ón gComhairle an 24 Deireadh Fómhair 1995 maidir le dó-iompar ábhar arna n-úsáid i ndéanamh inmheánach earnálacha áirithe mótarfheithiclí [55],– Treoir 96/27/CE ó Pharlaimint na hEorpa agus ón gComhairle an 20 Bealtaine 1996 maidir le háititheoirí mótarfheithiclí a chosaint i gcás tuairte cliathánaí agus lena leasaítear Treoir 70/156/CEE [56],– Treoir 96/79/CE ó Pharlaimint na hEorpa agus ón gComhairle an 16 Nollaig 1996 maidir le háititheoirí mótarfheithiclí a chosaint i gcás tuairte tosaigh agus lena leasaítear Treoir 70/156/CEE [57],– Treoir 97/27/CE ó Pharlaimint na hEorpa agus ón gComhairle an 22 Iúil 1997 maidir le maiseanna agus toisí earnálacha áirithe mótarfheithiclí agus a leantóirí agus lena leasaítear Treoir 70/156/CEE [58],– Treoir 98/91/CE ó Pharlaimint na hEorpa agus ón gComhairle an 14 Nollaig 1998 maidir le mótarfheithiclí agus a leantóirí lena bhfuil sé beartaithe earraí contúirteacha a iompar de bhóthar agus lena leasaítear Treoir 70/156/CEE maidir le cineál-cheadú mótarfheithiclí agus a leantóirí [59],– Treoir 2000/40/CE ó Pharlaimint na hEorpa agus ón gComhairle an 26 Meitheamh 2000 maidir le comhfhogasú dhlíthe na mBallstát a bhaineann le cosaint fhochrochta tosaigh mótarfheithiclí agus lena leasaítear Treoir 70/156/CEE ón gComhairle [60],– Treoir 2001/56/CE ó Pharlaimint na hEorpa agus ón gComhairle an 27 Meán Fómhair 2001 maidir le córais téimh do mhótarfheithiclí agus dá leantóirí, lena leasaítear Treoir 70/156/CEE ón gComhairle agus lena n-aisghairtear Treoir 78/548/CEE ón gComhairle [61],– Treoir 2001/85/CE ó Pharlaimint na hEorpa agus ón gComhairle an 20 Samhain 2001 maidir le forálacha speisialta le haghaidh feithiclí a úsáidtear chun paisinéirí a iompar agus ina bhfuil níos mó ná ocht suíochán sa bhreis ar shuíochán an tiománaí agus lena leasaítear Treoir 70/156/CEE agus Treoir 97/27/CE [62],– Treoir 2003/97/CE ó Pharlaimint na hEorpa agus ón gComhairle an 10 Samhain 2003 maidir le comhfhogasú dhlíthe na mBallstát a bhaineann le cineál-cheadú feistí amhairc neamhdhírigh agus cineál-cheadú feithiclí ina bhfuil na feistí seo feistithe, lena leasaítear Treoir 70/156/CEE agus lena n-aisghairtear Treoir 71/127/CEE [63].(19) Ní féidir leis na Ballstáit cuspóirí an Rialacháin seo, eadhon, réadú an mhargaidh inmheánaigh trí cheanglais theicniúla choiteanna a thabhairt isteach i dtaca le sábháilteacht agus feidhmíocht chomhshaoil mótarfheithiclí agus bonn a chur i gcrích go leordhóthanach. De bharr fhairsinge an ghnímh atá ag teastáil, is fearr is féidir na cuspóirí a chur i gcrích ag leibhéal Comhphobail. Dá bhrí sin féadfaidh an Comhphobal bearta a ghlacadh de réir phrionsabal na coimhdeachta, mar atá leagtha amach in Airteagal 5 den Chonradh. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun na cuspóirí sin a bhaint amach,TAR ÉIS AN RIALACHÁN SEO A GHLACADH:Caibidil IÁbhar, raon feidhme agus sainmhínitheAirteagal 1ÁbharBunaítear leis an Rialachán seo ceanglais a bhaineann le cineál-cheadú mótarfheithiclí, a leantóirí, agus córas, comhpháirteanna agus aonad teicniúil scartha atá beartaithe dóibh, i ndáil lena sábháilteacht.Bunaítear leis an Rialachán seo, freisin, ceanglais maidir le boinn a chineál-cheadú i dtaca le hastaíochtaí CO2 agus astaíochtaí torainn.Airteagal 2Raon feidhmeBeidh feidhm ag an Rialachán seo maidir le mótarfheithiclí d'earnáil M, d'earnáil N agus d'earnáil O mar a shainítear iad in Iarscríbhinn II a ghabhann le Treoir 2007/46/CE faoi réir Airteagal 5 go dtí Airteagal 10 den Rialachán seo.Airteagal 3SainmhínitheChun críocha an Rialacháin seo, beidh feidhm ag na sainmhínithe a leagtar síos in Airteagal 3 de Threoir 2007/46/CE.Ina theannta sin, beidh feidhm ag na sainmhínithe seo a leanas:(1) "Rialú Cobhsaíochta Feithicle": feidhm rialaithe leictreonaigh feithicle lena bhfeabhsaítear cobhsaíocht dhinimiciúil na feithicle;(2) "Córas Rabhaidh Imeacht ó Lána": córas lena dtugtar rabhadh don tiománaí sa chás go ngluaiseann an fheithicil óna lána taistil go neamhbheartaithe;(3) "Ardchóras Coscánaithe Éigeandála": córas lenar féidir staid éigeandála a aimsiú go huathoibríoch agus lena ngníomhaíochtaítear an córas coscánaithe feithicle, trí idirghabháil ón tiománaí nó gan idirghabháil ón tiománaí, chun an fheithicil a luasmhoilliú d'fhonn iombhualadh a sheachaint nó a mhaolú;(4) "Treoiruimhir acmhainne ualaigh": uimhir amháin nó dhá uimhir a thugann le fios an t-ualach is féidir leis an mbonn a iompar, i bhfoirm shingil nó i bhfoirm shingil agus chúpláilte, ag an luas a fhreagraíonn don earnáil luais is gaolmhar agus é á oibriú i gcomhréir leis na ceanglais lena rialaítear an úsáid atá sonraithe ag an monaróir;(5) "Córas Monatóireachta Bhrú na mBonn": córas atá feistithe ar fheithicil, atá ábalta brú na mbonn nó an t-athrú sa bhrú le himeacht ama a mheas agus chun faisnéis chomhfhreagrach a tharchur don úsáideoir agus an fheithicil i ngníomh;(6) "Bonn proifisiúnta easbhóthair": bonn atá beartaithe d'úsáid mheasctha ar an mbóthar nó amach ón mbóthar nó do dhualgas speisialta eile;(7) "Bonn sneachta": bonn, ar a bhfuil M+S nó M.S nó M&S inscríofa, agus ar ceapadh an patrún snáithe, cumasc snáithe nó struchtúr snáithe atá aige go príomha chun feidhmíocht a bheadh níos fearr ná feidhmíocht gnáthbhoinn a bhaint amach faoi choinníollacha sneachta maidir lena chumas gluaisteacht na feithicle a thúsú nó a choimeád;(8) "Bonn spártha d'úsáid shealadach de chineál T": bonn spártha d'úsáid shealadach a ceapadh chun é a úsáid ag brú teannta níos airde ná an brú teannta atá leagtha síos i gcomhair bonn caighdeánach agus bonn treisithe;(9) "Bonn tarraingthe": bonn sneachta d'earnáil C2 nó d'earnáil C3 lena bhfuil sé beartaithe é a fheistiú ar acastóir(í) tiomána feithiclí;(10) "Úsáideoir bóthair gan chosaint": coisithe, rothaithe agus gluaisrothaithe.Caibidil IIOibleagáidí na monaróiríAirteagal 4Oibleagáidí ginearálta1. Léireoidh na monaróirí go mbeidh gach feithicil nua a dhíolfar, a chlárófar nó a chuirfear i seirbhís sa Chomhphobal cineál-cheadaithe i gcomhréir leis an Rialachán seo.2. Léireoidh na monaróirí go mbeidh gach aonad teicniúil scartha nó gach comhpháirt a dhíolfar nó a chuirfear i seirbhís sa Chomhphobal cineál-cheadaithe i gcomhréir leis an Rialachán seo.Airteagal 5Ceanglais agus tástálacha1. Áiritheoidh na monaróirí go mbeidh na feithiclí deartha, tógtha agus cóimeáilte chun an baol gortú a dhéanamh do na háititheoirí feithiclí agus d'úsáideoirí eile bóthair a íoslaghdú.2. Áiritheoidh na monaróirí go mbeidh na feithiclí, comhpháirteanna agus na haonaid theicniúla scartha ag comhlíonadh na gceanglas ábhartha atá leagtha amach sa Rialachán seo, lena n-áirítear na ceanglais a bhaineann leis na nithe seo a leanas:(a) sláine struchtúr na feithicle, lena n-áirítear tástálacha damáiste tuairte;(b) córais a chuideoidh le smacht an tiománaí ar an bhfeithicil, lena n-áirítear stiúradh, coscánú agus córais leictreonacha rialaithe cobhsaíochta;(c) córais a sholáthróidh infheictheacht agus eolas don tiománaí faoi staid na feithicle agus faoin spás a thimpeallaíonn í, lena n-áirítear pánaí gloine, scátháin agus córais faisnéise don tiománaí;(d) córais soilsithe feithicle;(e) cosaint d'áititheoirí feithicle, lena n-áirítear feistis inmheánacha, ceannbhac, criosanna sábhála, daingnithe ISOfix nó feistí srianacha ionsuite do leanaí, dorais feithicle;(f) an taobh amuigh den fheithicil agus oiriúintí;(g) comhoiriúnacht leictreamaighnéadach;(h) feistí rabhaidh inchloiste;(i) córais téimh;(j) feistí chun úsáid neamhúdaraithe a chosc;(k) córais aitheanta feithicle;(l) maiseanna agus toisí.3. Is é an Coimisiún a chinnteoidh na hearnálacha feithiclí as measc na n-earnálacha sin atá luaite in Airteagal 2 a mbeidh feidhm ag na ceanglais atá leagtha amach i mír 1 agus mír 2 den Airteagal seo ina leith.Glacfar na bearta sin, a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 40(2) de Threoir 2007/46/CE.Airteagal 6Ceanglais shonracha a bhaineann le feithiclí áirithe d'earnálacha N agus O1. Le cois na gceanglas atá ar áireamh in Airteagail 5, 8, 9 agus 10 comhlíonfaidh feithiclí d'earnálacha N agus O, más ábhartha, na ceanglais atá leagtha amach i míreanna 2 go 6 den Airteagal seo.2. Déanfar feithiclí d'earnálacha N2 agus N3 a thógáil sa tslí is go n-áiritheofar go n-íoslaghdófar an baol gortú a dhéanamh d'áititheoir feithicle i ngeall ar fhochrochadh i gcás iombhuailte tosaigh i gcoinne feithicle eile.3. Déanfar feithiclí d'earnálacha N2, N3, O3 agus O4 a thógáil sa tslí is go n-áiritheofar go n-íoslaghdófar an baol gortú a dhéanamh d'úsáideoir bóthair gan chosaint nó d'áititheoir feithicle i ngeall ar fhochrochadh sa chás go n-iombhuailfidh feithicil eile nó an t-úsáideoir bóthair sin gan chosaint an fheithicil taobh an chliatháin.4. Beidh dóthain nirt i gcábán na feithicle nó sa spás a sholáthraítear don tiománaí agus do na paisinéirí chun cosaint a chur ar fáil do na háititheoirí i gcás iombhuailte nó i gcás iompaithe.5. Déanfar feithiclí d'earnáil N2 ar d'uasmhais nach mó ná 7.5 tonna iad, agus na feithiclí go léir d'earnálacha N3, O3 agus O4 a thógáil sa tslí is go laghdófar an éifeacht a bheidh ag astaíochtaí spraeanna ón bhfeithicil ar an infheictheacht a bheadh ag feithiclí eile atá ar an mbóthar.6. Leagfaidh an Coimisiún amach ceanglais bhreise sábháilteachta i gcomhair feithiclí lena bhfuil sé beartaithe earraí contúirteacha a iompar de bhóthar laistigh de na Ballstáit nó idir na Ballstáit.Glacfar na bearta sin, a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 40(2) de Threoir 2007/46/CE.Airteagal 7Ceanglais shonracha a bhaineann le feithiclí d'earnálacha M2 agus M31. Le cois na gceanglas atá ar áireamh in Airteagail 5, 8, 9 agus 10 comhlíonfaidh feithiclí d'earnálacha M2 agus M3 na ceanglais atá leagtha amach i míreanna 2 go 5 den Airteagal seo.2. Beidh acmhainn iompair na feithicle, lena n-áirítear paisinéirí atá ina suí nó ina seasamh agus úsáideoirí cathaoireacha rotha, i gcomhréir le mais, méid agus leagan amach na feithicle.3. Beidh cabhlacha feithiclí deartha agus tógtha sa tslí is go bhféadfar an fheithicil a oibriú i slí shábháilte agus chobhsaí, fiú agus an fheithicil ag a lánacmhainneacht. Déanfar foráil oiriúnach chun rochtain shábháilte ar an bhfeithicil agus cúlú sábháilte ón bhfeithicil a áirithiú, go háirithe i gcás éigeandála.4. Beidh feithiclí d'Aicme I inrochtana do dhaoine a bhfuil a soghluaisteacht laghdaithe, úsáideoirí cathaoireacha rotha san áireamh.5. Déanfaidh ábhair a úsáidfear chun an taobh istigh de chabhalra busanna agus cóistí a thógáil forleathnú lasrachra a sheachaint a mhéad is féidir nó a mhoilliú go dtiocfaidh lasracha chun cinn ar a laghad ionas go gceadófar d'áititheoirí an fheithicil a thréigean i gcás dóiteáin.Airteagal 8Aicmiú bonn1. Déanfar cineálacha bonn a aicmiú de réir na n-aicmí seo a leanas:(a) Boinn d'Aicme C1 – boinn atá beartaithe d'fheithiclí d'earnálacha M1, O1 agus O2;(b) Boinn d'Aicme C2 – boinn atá beartaithe d'fheithiclí atá níos troime ná 3.5 tonna agus d'earnálacha M2, M3, N, O3 agus O4 agus ag a bhfuil treoiruimhir acmhainne ualaigh i bhfoirm shingil ≤ 121 agus ag a bhfuil comhartha earnála luais ≥ 'N';(c) Boinn d'Aicme C3 – boinn atá beartaithe d'fheithiclí atá níos troime ná 3.5 tonna agus d'earnálacha M1, M2, M3, N2, N3, O3 agus O4 agus a bhfuil ceann de na treoiruimhreacha acmhainne ualaigh seo a leanas acu:(i) treoiruimhir acmhainne ualaigh i bhfoirm shingil ≤ 121 agus comhartha earnála luais ≤ 'M';(ii) treoiruimhir acmhainne ualaigh i bhfoirm shingil ≥ 122.Féadfar bonn a aicmiú faoi aicme amháin nó níos mó de na haicmí atá leagtha amach i bpointí (a), (b) agus (c), ar choinníoll go gcomhlíonfaidh an cineál boinn na ceanglais ábhartha go léir a bhaineann le gach aicme faoi seach faoina bhfuil sé ceadaithe.2. Beidh feidhm ag an liosta de na treoiruimhreacha acmhainne ualaigh agus dá maiseanna comhfhreagracha atá ar áireamh i Rialachán UNECE Uimh. 54 [64].Airteagal 9Forálacha sonracha a bhaineann le boinn feithiclí1. Beidh na boinn go léir a sholáthraítear mar chuid de threalamh feithicle, lena n-áirítear, nuair is iomchuí, aon bhoinn spártha, oiriúnach le húsáid ar na feithiclí sin dá bhfuil siad beartaithe, go háirithe maidir lena dtoisí, luas agus saintréithe feidhmíochta ualaigh.2. Beidh feithiclí d'earnáil M1 feistithe le Córas Monatóireachta Bhrú na mBonn, a bheidh in acmhainn rabhadh a thabhairt don tiománaí sa chás go bhfuil aon bhonn ag oibriú ag leibhéal íseal brú atá baolach, agus comhairle a thabhairt don tiománaí sa chás go bhfuil aon bhonn ag oibriú ag leibhéal brú atá go mór faoi bhun an bhrú optamaigh i gcomhair dea-ídiú breosla.3. Comhlíonfaidh gach bonn C1 na ceanglais a bhaineann le fliuchghreim atá ar áireamh i gCuid A d'Iarscríbhinn I.4. Comhlíonfaidh gach bonn na ceanglais a bhaineann le friotaíocht rollta atá ar áireamh i gCuid B d'Iarscríbhinn I.5. Comhlíonfaidh gach bonn na ceanglais a bhaineann le torann rollta atá ar áireamh i gCuid C d'Iarscríbhinn I.6. Ní bheidh feidhm ag mír 3, mír 4 ná mír 5 i gcás na mbonn seo a leanas:(a) boinn a bhfuil a ngrádú luais faoi bhun 80 km/h;(b) boinn a bhfuil trastomhas ainmniúil a gcuid imeall níos ísle ná 254 mm nó cothrom le 635 mm nó níos mó;(c) boinn spártha d'úsáid shealadach de chineál T;(d) boinn a ceapadh le feistiú ar fheithiclí a cláraíodh den chéad uair roimh [1 Deireadh Fómhair 1990] amháin;(e) boinn a bheidh feistithe le feistí breise chun a n-airíonna tarraingthe a fheabhsú.7. Ní bheidh feidhm ag na ceanglais a bhaineann le friotaíocht rollta agus le torann rollta atá leagtha amach i gCuid B agus i gCuid C d'Iarscríbhinn I maidir le boinn phroifisiúnta easbhóthair.Airteagal 10Ardchórais feithicle1. Beidh feithiclí d'earnálacha M2, M3, N2 agus N3 feistithe le hArdchóras Coscánaithe Éigeandála a chomhlíonfaidh ceanglais an Rialacháin seo.Comhlíonfaidh aon Ardchóras Coscánaithe Éigeandála a fheisteoidh an monaróir ar bhonn deonach ar fheithicil d'earnálacha M1 nó N1 ceanglais an Rialacháin seo.2. Beidh feithiclí d'earnálacha M2, M3, N2 agus N3 feistithe le Córas Rabhaidh Imeacht ó Lána a chomhlíonfaidh ceanglais an Rialacháin seo.Comhlíonfaidh aon Chóras Rabhaidh Imeacht ó Lána a fheisteoidh an monaróir ar bhonn deonach ar fheithicil d'earnálacha M1 nó N1 ceanglais an Rialacháin seo.3. Féadfaidh an Coimisiún nósanna imeachta, tástálacha agus ceanglais theicniúla sonracha a leagan síos chun ardchórais feithicle amach ó na córais atá luaite i mír 1 agus i mír 2 a chineál-cheadú.Glacfar na bearta sin, a ceapadh chun eilimintí neamhriachtanacha den Rialachán seo a leasú, trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 40(2) de Threoir 2007/46/CE.Caibidil IIIOibleagáidí na mBallstátAirteagal 11Feithiclí, comhpháirteanna agus aonaid theicniúla scartha a chineál-cheadú1. Le héifeacht ón 29 Deireadh Fómhair 2012 diúltóidh na húdaráis náisiúnta, ar fhorais a bhaineann le réimse na sábháilteachta feithicle agus réimse na mbonn atá folaithe faoi Airteagail 5 go 9 agus Iarscríbhinn I, cé is moite de na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, cineál-cheadú CE nó cineál-cheadú náisiúnta a dheonú i leith cineálacha nua feithiclí de na hearnálacha atá sonraithe sna hAirteagail sin agus ina mbearta cur chun feidhme, agus diúltóidh siad cineál-cheadú CE compháirte/aonaid theicniúil scartha a dheonú i leith cineálacha nua comhpháirteanna nó cineálacha nua aonad teicniúil scartha a bheidh beartaithe dóibh, agus nach gcomhlíonfaidh na forálacha ábhartha den Rialachán seo.2. Le héifeacht ón 29 Deireadh Fómhair 2014 measfaidh na húdaráis náisiúnta, ar fhorais a bhaineann le réimse na sábháilteachta feithicle agus réimse na mbonn atá folaithe faoi Airteagail 5, 6, 7, 8 agus Airteagal 9(1) go (4) agus faoi Chuid A agus Cuid B d'Iarscríbhinn I, cé is moite de na luachanna teorantacha do fhriotaíocht rollta i gcás boinn C3 agus de na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, i gcás feithiclí nua de na hearnálacha atá sonraithe sna hAirteagail sin agus nach gcomhlíonfaidh na forálacha ábhartha den Rialachán seo, nach mbeidh na deimhnithe comhréireachta bailí a thuilleadh chun críocha Airteagal 26 de Threoir 2007/46/CE, agus cuirfidh siad toirmeasc lena leithéidí d'fheithiclí a chlárú, a dhíol nó a chur i seirbhís, agus, i gcás comhpháirteanna nua nó aonad teicniúil scartha nua a bheidh beartaithe dóibh agus nach gcomhlíonfaidh na forálacha ábhartha den Rialachán seo, cuirfidh siad toirmeasc lena ndíol agus lena gcur i seirbhís.3. Le héifeacht ón 29 Deireadh Fómhair 2016 measfaidh na húdaráis náisiúnta, ar fhorais a bhaineann le torann rollta bonn agus, i gcás boinn C3, freisin ar fhorais a bhaineann le torann rollta bonn, cé is moite de na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, i gcás feithiclí nua d'earnálacha M, N agus O nach gcomhlíonfaidh na forálacha ábhartha den Rialachán seo, nach mbeidh na deimhnithe comhréireachta bailí a thuilleadh chun críocha Airteagal 26 de Threoir 2007/46/CE, agus cuirfidh siad toirmeasc lena leithéidí d'fheithiclí a chlárú, a dhíol agus a chur i seirbhís, agus, i gcás bonn nua a bheidh beartaithe dóibh nach gcomhlíonfaidh na forálacha ábhartha den Rialachán seo, cuirfidh siad toirmeasc lena ndíol agus lena gcur i seirbhís.4. Le héifeacht ón 29 Deireadh Fómhair 2016 diúltóidh na húdaráis náisiúnta, ar fhorais a bhaineann le friotaíocht rollta bonn, cineál-cheadú CE nó cineál-cheadú náisiúnta a dheonú i leith cineálacha nua feithiclí d'earnálacha M, N agus O, agus diúltóidh siad cineál-cheadú CE comhpháirte/aonaid theicniúil scartha a dheonú i leith cineálacha nua comhpháirteanna nó aonad teicniúil scartha a bheidh beartaithe dóibh, agus nach gcomhlíonfaidh na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I.5. Le héifeacht ón 29 Deireadh Fómhair 2018 measfaidh na húdaráis náisiúnta, ar fhorais a bhaineann le friotaíocht rollta bonn i mboinn C1 agus C2, i gcás feithiclí nua d'earnálacha M, N agus O nach gcomhlíonfaidh na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, nach mbeidh na deimhnithe comhréireachta bailí a thuilleadh chun críocha Airteagal 26 de Threoir 2007/46/CE, agus cuirfidh siad toirmeasc lena leithéidí d'fheithiclí a chlárú, a dhíol agus a chur i seirbhís, agus, i gcás bonn nua a bheidh beartaithe dóibh nach gcomhlíonfaidh na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, cuirfidh siad toirmeasc lena ndíol agus lena gcur i seirbhís.6. Le héifeacht ón 29 Deireadh Fómhair 2020 measfaidh na húdaráis náisiúnta, ar fhorais a bhaineann le friotaíocht rollta bonn i mboinn C3, i gcás feithiclí nua d'earnálacha M, N agus O nach gcomhlíonfaidh na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, nach mbeidh na deimhnithe comhréireachta bailí a thuilleadh chun críocha Airteagal 26 de Threoir 2007/46/CE, agus cuirfidh siad toirmeasc lena leithéidí d'fheithiclí a chlárú, a dhíol agus a chur i seirbhís, agus, i gcás bonn nua a bheidh beartaithe dóibh nach gcomhlíonfaidh na luachanna teorantacha do fhriotaíocht rollta atá leagtha amach i dtábla 2 de Chuid B d'Iarscríbhinn I, cuirfidh siad toirmeasc lena ndíol agus lena gcur i seirbhís.7. Le héifeacht ón 29 Deireadh Fómhair 2013 diúltóidh na húdaráis náisiúnta, ar fhorais a bhaineann le réimse na sábháilteachta feithicle atá folaithe faoi Airteagal 10, cineál-cheadú CE nó cineál-cheadú náisiúnta a dheonú i leith cineálacha nua feithiclí d'earnálacha M2, M3, N2 agus N3, agus cineál-cheadú CE nó cineál-cheadú náisiúnta a dheonú i leith cineálacha nua feithiclí d'earnálacha M1 agus N1 a bheidh feistithe le hArdchóras Coscánaithe Éigeandála agus/nó le Córas Rabhaidh Imeacht ó Lána, agus diúltóidh siad cineál-cheadú CE compháirte/aonaid theicniúil scartha a dheonú i leith cineálacha nua Ardchóras Coscánaithe Éigeandála nó cineálacha nua Córas Rabhaidh Imeacht ó Lána a bheidh beartaithe dóibh, agus nach gcomhlíonfaidh na forálacha ábhartha den Rialachán seo.8. Le héifeacht ón 29 Deireadh Fómhair 2015 measfaidh na húdaráis náisiúnta, ar fhorais a bhaineann le sábháilteacht feithicle atá folaithe faoi Airteagal 10, i gcás feithiclí nua d'earnálacha M2, M3, N2 agus N3 agus feithiclí nua d'earnálacha M1 agus N1 a bheidh feistithe le hArdchóras Coscánaithe Éigeandála agus/nó le Córas Rabhaidh Imeacht ó Lána nach gcomhlíonfaidh na forálacha ábhartha den Rialachán seo, nach mbeidh na deimhnithe comhréireachta bailí a thuilleadh chun críocha Airteagal 26 de Threoir 2007/46/CE, agus cuirfidh siad toirmeasc lena leithéidí d'fheithiclí a chlárú, a dhíol agus a chur i seirbhís, agus, i gcás cineálacha nua Ardchóras Coscánaithe Éigeandála agus cineálacha nua Córas Rabhaidh Imeacht ó Lána a bheidh beartaithe dóibh nach gcomhlíonfaidh na forálacha ábhartha den Rialachán seo, cuirfidh siad toirmeasc lena ndíol agus lena gcur i seirbhís.9. Ceadóidh na húdaráis náisiúnta comhpháirteanna agus aonaid theicniúla scartha a cineál-ceadaíodh roimh an dáta atá luaite i mír 1 a dhíol agus a chur i seirbhís agus leanfaidh siad de shíntí a dheonú i ndáil le ceaduithe i leith na gcomhpháirteanna sin agus na n-aonad teicniúil scartha sin faoi théarmaí na Treorach faoinar deonaíodh iad den chéad uair, ach amháin sa chás go modhnófar na ceanglais atá infheidhme maidir lena leithéidí de chomhpháirteanna nó lena leithéidí d'aonaid theicniúla scartha agus/nó go gceanglófar leis an Rialachán seo breis ceanglas nua ina leith.Ceadóidh na húdaráis náisiúnta comhpháirteanna athsholáthair agus aonaid theicniúla scartha athsholáthair a bheidh beartaithe d'fheithiclí a bheidh cineál-cheadaithe roimh an dáta atá luaite i mír 1, faoi théarmaí na Treorach faoina ndeonaítear iad den chéad uair, a dhíol agus a chur i seirbhís agus leanfaidh siad de chineál-cheadú CE a shíneadh ina leith, ach amháin i gcás bonn athsholáthair.10. Gan dochar do mhíreanna 1 go 9, agus faoi réir na mbeart cur chun feidhme dá dtagraítear in Airteagail 5(3) agus 13 teacht i bhfeidhm, sa chás go n-iarrfaidh monaróir amhlaidh, ní fhéadfaidh na húdaráis náisiúnta, ar fhorais a bhaineann le réimse na sábháilteachta feithicle agus le réimse na mbonn atá folaithe faoi Airteagal 5 go Airteagal 10, diúltú cineál-cheadú CE nó cineál-cheadú náisiúnta a dheonú i leith cineáil nua feithicle nó cineál-cheadú CE comhpháirte/aonaid theicniúil scartha a dheonú i leith comhpháirte nua nó i leith aonaid theicniúil scartha nua, nó toirmeasc a chur ar fheithicil nua a chlárú, a dhíol nó a chur i seirbhís nó toirmeasc a chur ar chomhpháirt nua nó aonad teicniúil scartha nua a dhíol nó a chur i seirbhís, sa chás go gcomhlíonfaidh an fheithicil, an chomhpháirt nó an t-aonad teicniúil scartha lena mbaineann na ceanglais atá leagtha síos sa Rialachán seo.Airteagal 12Pionóis1. Leagfaidh Ballstáit síos na rialacha maidir leis na pionóis a bheidh infheidhme maidir le sáruithe ag monaróirí ar fhorálacha an Rialacháin seo agus glacfaidh siad na bearta uile is gá chun a áirithiú go ndéanfar iad a chur chun feidhme. Beidh na pionóis dá bhforáiltear éifeachtúil, comhréireach agus athchomhairleach. Cuirfidh Ballstáit na forálacha seo in iúl don Choimisiún tráth nach déanaí ná 18 mí i ndiaidh don Rialachán seo teacht i bhfeidhm agus cuirfidh siad in iúl don Choimisiún, gan mhoill, má dhéantar aon leasú ina dhiaidh sin a dhéanfadh difear do na forálacha sin.2. Áireofar ar na cineálacha sáruithe a bheidh faoi réir pionóis:a) dearbhuithe bréagacha a dhéanamh i rith na nósanna imeachta ceadaithe nó na nósanna imeachta as a dtiocfaidh athghlaoch;b) torthaí tástála a fhalsú ar mhaithe le cineál-cheadú;c) gan mionsonraí nó sonraíochtaí teicniúla a thabhairt a d'fhéadfadh bheith mar chúis le cineál-cheadú a athghlaoch nó a tharraingt siar.Caibidil IV Forálacha críochnaitheachaAirteagal 13Bearta cur chun feidhme1. Déanfar na bearta a ceapadh chun eilimintí neamhriachtanacha den Rialachán seo a leasú, trína fhorlíonadh, agus a bhaineann leis na nósanna imeachta, tástálacha agus ceanglais sonracha cineál-cheadaithe a bhaineann le forálacha Airteagal 5 go 10 agus forálacha Iarscríbhinn I a ghlacadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 40(2) de Threoir 2007/46/CE. Beidh ar áireamh sna bearta sin sainmhíniú níos beaichte ar na saintréithe is cóir a bheith ag bonn chun é a shainmhíniú mar "Bonn proifisiúnta easbhóthair".2. A mhéad is a bhaineann na bearta a ghlacfar faoi mhír 1 le leasú na luachanna teorantacha do fhriotaíocht rollta bonn agus do thorann rollta bonn atá leagtha amach i gCuid B agus i gCuid C d'Iarscríbhinn I mar thoradh athruithe ar na nósanna imeachta tástála, ba chóir iad a leagan síos gan an leibhéal uaillmhéine atá ann faoi láthair maidir leis an gcomhshaol a ísliú.Airteagal 14Leasuithe ar Threoir 2007/46/CELeasaítear Iarscríbhinní IV, VI agus XI a ghabhann le Treoir 2007/46/CE i gcomhréir le hIarscríbhinn II a ghabhann leis an Rialachán seo.Airteagal 15Aisghairm1. Aisghairtear Treoracha 70/221/CEE, 70/222/CEE, 70/311/CEE, 70/387/CEE, 70/388/CEE, 71/320/CEE, 72/245/CEE, 74/60/CEE, 74/61/CEE, 74/297/CEE, 74/408/CEE, 74/483/CEE, 75/443/CEE, 76/114/CEE, 76/115/CEE, 76/756/CEE, 76/757/CEE, 76/758/CEE, 76/759/CEE, 76/760/CEE, 76/761/CEE, 76/762/CEE, 77/389/CEE, 77/538/CEE, 77/539/CEE, 77/540/CEE, 77/541/CEE, 77/649/CEE, 78/316/CEE, 78/317/CEE, 78/318/CEE, 78/549/CEE, 78/932/CEE, 89/297/CEE, 91/226/CEE, 92/21/CEE, 92/22/CEE, 92/24/CEE, 92/114/CEE, 94/20/CE, 95/28/CE, 96/27/CE, 96/79/CE, 97/27/CE, 98/91/CE, 2000/40/CE, 2001/56/CE, 2001/85/CE, 2003/97/CE le héifeacht ón 29 Deireadh Fómhair 2014.2. Aisghairtear Treoir 92/23/CEE le héifeacht ón 29 Deireadh Fómhair 2018.3. Déanfar tagairtí do na Treoracha aisghairthe a fhorléiriú mar thagairtí don Rialachán seo.Airteagal 16Teacht i bhfeidhmTiocfaidh an Rialachán seo i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh.Beidh feidhm leis ón [29 Deireadh Fómhair 2012].Mar sin féin, beidh feidhm le hAirteagail 5(3), 6(6), 10(3), 11(10) agus 13 agus le pointí 1(a)(iiii), 1(b)(iiii), 1(b)(iv), 2(c), 3(a)(iii), 3(b)(iiii), 3(c)(iii), 3(d)(iii), 3(e)(iii) agus 3(f)(i) d'Iarscríbhinn II ón dáta a thiocfaidh sé i bhfeidhm. Beidh feidhm le pointí 1(a)(i), 1(b)(i), 2(a), 3(a)(i), 3(b)(i), 3(c)(i), 3(d)(i), 3(e)(i) agus 3(f)(ii) d'Iarscríbhinn II ón 29 Deireadh Fómhair 2014. Beidh feidhm le pointí 1(a)(ii), 1(b)(ii), 2(b), 3(a)(ii), 3(b)(ii), 3(c)(ii), 3(d)(ii) agus 3(e)(ii) d'Iarscríbhinn II ón 29 Deireadh Fómhair 2018.Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, an […]Thar ceann Pharlaimint na hEorpa Thar ceann na ComhairleAn tUachtarán An tUachtaránIARSCRÍBHINN I Ceanglais a bhaineann le Boinn i ndáil le Fliuchghreim, Friotaíocht Rollta agus Torann RolltaCuid A- Ceanglais a bhaineann le FliuchghreimComhlíonfaidh boinn d'Aicme C1 na ceanglais seo a leanas:Earnáil úsáide | Treoiruimhir don fhliuchghreim (G) |bonn sneachta ag a bhfuil comhartha luais ("Q" nó níos lú, "H" ar eisiamh) lena dtugtar luas uasta incheadaithe nach mó ná 160 km/h le fios | ≥ 0.9 |bonn sneachta ag a bhfuil comhartha luais ("R" nó níos mó, "H" san áireamh) lena dtugtar luas uasta incheadaithe nach mó ná 160 km/h le fios | ≥ 1.0 |gnáthbhonn (de chineál bóthair) | ≥ 1.1 |Cuid B- Friotaíocht RolltaNí bheidh na luachanna uasta don chomhéifeacht friotaíochta rollta i gcomhair gach cineáil boinn faoi seach, arna dtomhas i gcomhréir le ISO 28580, níos airde ná na luachanna seo a leanas:Tábla 1Earnáil boinn | Luach uasta (kg/tonna)An chéad chéim |C1 | 12 |C2 | 10.5 |C3 | 8.0 |Tábla 2Earnáil boinn | Luach uasta (kg/tonna)An dara céim |C1 | 10.5 |C2 | 9 |C3 | 6.5 |Cuid C- Torann Rollta1. Ní bheidh na leibhéil torainn a chinnteofar i gcomhréir leis an nós imeachta atá sonraithe sna bearta cur chun feidhme a ghabhann leis an Rialachán seo níos airde ná na teorainneacha atá sonraithe i bpointe 1.1 nó i bpointe 1.2. Is éard atá á léiriú sna táblaí i bpointe 1.1 agus i bpointe 1.2 na luachanna tomhaiste a ceartaíodh i gcás teochta, ach amháin i gcás boinn C3, agus a ceartaíodh i gcás lamháltais uirlise agus a slánaíodh síos go dtí an slánluach is gaire.1.1 Boinn d'Aicme C1 agus tagairt do leithead ainmniúil an bhoinn teannta a thástálaítear:aicme boinn | Leithead ainmniúil an bhoinn teannta (mm) | Luachanna teorantacha in dB(A) |C1A | ≤ 185 | 70 |C1B | > 185 ≤ 215 | 71 |C1C | > 215 ≤ 245 | 71 |C1D | > 245 ≤ 275 | 72 |C1E | > 275 | 74 |1.2 Boinn d'Aicme C2 agus d'Aicme C3 agus tagairt d'earnáil úsáide an réimse bonn:aicme boinn | Leithead ainmniúil an bhoinn teannta (mm) | Luachanna teorantacha in dB(A) |C2 | Gnáthbhoinn | 72 || Boinn tarraingthe | 73 |C3 | Gnáthbhoinn | 73 || Boinn tarraingthe | 75 |IARSCRÍBHINN IILeasuithe ar Threoir 2007/46/CELeasaítear Treoir 2007/46/CE mar seo a leanas:1. Leasaítear Cuid I d'Iarscríbhinn IV mar seo a leanas:a) Leasaítear an tábla mar seo a leanas:i) Scriostar pointí 3 go 10, 12 go 38, 42 go 45 agus 47 go 57;ii) Scriostar pointe 46;iii) Cuirtear isteach an pointe 63 seo a leanas:Mír | Ábhar | Tagairt don ghníomh rialúcháin | Tagairt san Iris Oifigiúil | Infheidhmeacht || | | | M1 | M2 | M3 | N1 | N2 | N3 | O1 | O2 | O3 | O4 |63 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | [L .., …, lch. .. tagairt don Rialachán seo le cur isteach] | X | X | X | X | X | X | X | X | X | X |b) Leasaítear an Fhoscríbhinn mar seo a leanas:i) Scriostar pointí 3 go 10, 12 go 37, 44, 45 agus 50 go 54 den tábla;ii) Scriostar pointe 46 den tábla;iii) Cuirtear isteach an pointe 63 seo a leanas:| Ábhar | Tagairt don ghníomh rialúcháin | Tagairt san Iris Oifigiúil | M1 |63 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | [L .., …, lch. .. tagairt don Rialachán seo le cur isteach] | P/A |ii) Cuirtear an téacs seo a leanas isteach san "eochair":P/A; Tá an Rialachán seo infheidhme go páirteach. Leagtar amach an raon feidhme beacht dá infheidhmeacht sna bearta cur chun feidhme a ghabhann leis an Rialachán.2. Leasaítear an tábla mar seo a leanas san Fhoscríbhinn a ghabhann le hIarscríbhinn VI:a) Scriostar pointí 3 go 10, 12 go 38, 42 go 45 agus 47 go 57;b) Scriostar pointe 46;c) Cuirtear isteach an pointe 63 seo a leanas:Ábhar | Tagairt don ghníomh rialúcháin | Tagairt san Iris Oifigiúil | Arna leasú le | Infheidhme maidir leis na leaganacha |63. Sábháilteacht ghinearálta | [CE) Uimh. .../... uimhir an Rialacháin seo le cur isteach] | [L .., …, lch. .. tagairt don Rialachán seo le cur isteach] | | |3. Leasaítear Iarscríbhinn XI mar seo a leanas:(a) Leasaítear an tábla mar seo a leanas i bhFoscríbhinn 1:i) Scriostar pointí 3 go 10, 12 go 38, 44, 45 agus 47 go 54;ii) Scriostar pointe 46;iii) Cuirtear isteach an pointe 63 seo a leanas:Mír | Ábhar | Tagairt don ghníomh rialúcháin | M1 2 500 (1) kg | M1 2 500 (1) kg | M2 | M3 |63 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | P/A | P/A | P/A | P/A |(b) Leasaítear an tábla mar seo a leanas i bhFoscríbhinn 2:i) Scriostar pointí 3 go 10, 12 go 38, 42 go 45 agus 47 go 57;ii) Scriostar pointe 46;iii) Cuirtear isteach an pointe 63 seo a leanas:Mír | Ábhar | Tagairt don ghníomh rialúcháin | M1 | M2 | M3 | N1 | N2 | N3 | O1 | O2 | O3 | O4 |63 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | P/A | P/A | P/A | P/A | P/A | P/A | P/A | P/A | P/A | P/A |(c) Leasaítear an tábla mar seo a leanas i bhFoscríbhinn 3:i) Scriostar pointí 3 go 10, 12 go 37, 44, 45 agus 50 go 54;ii) Scriostar pointe 46;iii) Cuirtear isteach an pointe 63 seo a leanas:Mír | Ábhar | Tagairt don ghníomh rialúcháin | M1 |63 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | P/A |(d) Leasaítear an tábla mar seo a leanas i bhFoscríbhinn 4:i) Scriostar pointí 3 go 10, 13 go 36, 42 go 45 agus 47 go 57;ii) Scriostar pointe 46;iii) Cuirtear isteach an pointe 63 seo a leanas:Mír | Ábhar | Tagairt don ghníomh rialúcháin | M2 | M3 | N1 | N2 | N3 | O1 | O2 | O3 | O4 |63 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | P/A | P/A | P/A | P/A | P/A | P/A | P/A | P/A | P/A |(e) Leasaítear an tábla mar seo a leanas i bhFoscríbhinn 5:i) Scriostar pointí 3 go 10, 12 go 36, 42 go 45 agus 47 go 57;ii) Scriostar pointe 46;iii) Cuirtear isteach an pointe 58 seo a leanas:Mír | Ábhar | Tagairt don ghníomh rialúcháin | Craein shoghluaiste d'earnáil N3 |58 | Sábháilteacht ghinearálta | [CE) Uimh. .../... uimhir an Rialacháin seo le cur isteach] | P/A |(f) Leasaítear "An chiall le litreacha" mar seo a leanas:i) Scriostar pointí C, U, W5 agus W6.(ii) Cuirtear an téacs seo a leanas leis:"P/A: Tá an gníomh rialúcháin seo infheidhme go páirteach. Leagtar amach an raon feidhme beacht dá infheidhmeacht sna bearta cur chun feidhme a ghabhann leis an Rialachán.[1] COIM(2007) 22.[2] CARS 21, Córas Rialúcháin Iomaíoch Feithicleach don 21ú haois: ISBN 92-79-00762-9.[3] COIM(2001) 370.[4] COIM(2007) 19.[5] COIM(2003) 71.[6] IO C , , lch.[7] IO C , , lch.[8] IO C […], […], lch.[…].[9] IO L 263, 9.10.2007, lch. 1.[10] IO L 184, 17.7.99, lch. 23,Cinneadh arna leasú le Cinneadh 2006/512/CE (IO L 200, 22.7.2006, lch. 11).[11] ISBN 92-79-00762-9.[12] IO L 346, 17.12.1997, lch. 78.[13] COIM (2007) 19.[14] IO L 76, 6.4.1970, lch. 23. Treoir arna leasú go deireanach le Treoir 2006/96/CE (IO L 363, 20.12.2006, lch. 81).[15] IO L 76, 6.4.1970, lch. 25. Cinneadh arna leasú le hIonstraim Aontachais 1972.[16] IO L 133, 18.6.1970, lch. 10. Treoir arna leasú go deireanach le Treoir 1999/7/CE ón gCoimisiún (IO L 40, 13.2.1999, lch. 36).[17] IO L 176, 10.8.1970, lch. 5. Treoir arna leasú go deireanach le Treoir 2001/31/CE ón gCoimisiún (IO L 130, 12.5.2001, lch. 33).[18] IO L 176, 10.8.1970, lch. 12. Treoir arna leasú go deireanach le Treoir 2006/96/CE.[19] IO L 202, 6.9.1971, lch. 37. Treoir arna leasú go deireanach le Treoir 2006/96/CE.[20] IO L 152, 6.7.1972, lch. 15. Treoir arna leasú go deireanach le Treoir 2006/96/CE.[21] IO L 38, 11.2.1974, lch. 2. Treoir arna leasú go deireanach le Treoir 2000/4/CE ó Pharlaimint na hEorpa agus ón gComhairle (IO L 87, 8.4.2000, lch. 22).[22] IO L 38, 11.2.1974, lch. 22. Treoir arna leasú go deireanach le Treoir 2006/96/CE.[23] IO L 165, 20.6.1974, lch. 16. Treoir arna leasú le Treoir 91/662/CEE ón gCoimisiún (IO L 366, 31.12.1991, lch. 1).[24] IO L 221, 12.8.1974, lch. 1. Treoir arna leasú go deireanach le Treoir 2006/96/CE.[25] IO L 266, 2.10.1974, lch. 4. Treoir arna leasú go deireanach le Treoir 2007/15/CE ón gCoimisiún (IO L 75, 15.3.2007, lch. 21).[26] IO L 196, 26.7.1975, lch. 1. Treoir arna leasú go deireanach le Treoir 97/39/CE ón gCoimisiún (IO L 177, 5.7.1997, lch. 15).[27] IO L 24, 30.1.1976, lch. 1. Treoir arna leasú go deireanach le Treoir 2006/96/CE.[28] IO L 24, 30.1.1976, lch. 6. Treoir arna leasú go deireanach le Treoir 2005/41/CE ó Pharlaimint na hEorpa agus ón gComhairle (IO L 255, 30.9.2005, lch. 149).[29] IO L 262, 27.9.1976, lch. 1. Treoir arna leasú go deireanach le Treoir 2007/35/CE ón gCoimisiún (IO L 157, 19.6.2007, lch. 14 ).[30] IO L 262, 27.9.1976, lch. 32. Treoir arna leasú go deireanach le Treoir 2006/96/CE.[31] IO L 262, 27.9.1976, lch. 54. Treoir arna leasú go deireanach le Treoir 2006/96/CE.[32] IO L 262, 27.9.1976, lch. 71. Treoir arna leasú go deireanach le Treoir 2006/96/CE.[33] IO L 262, 27.9.1976, lch. 85. Treoir arna leasú go deireanach le Treoir 2006/96/CE.[34] IO L 262, 27.9.1976, lch. 96. Treoir arna leasú go deireanach le Treoir 2006/96/CE.[35] IO L 262, 27.9.1976, lch. 122. Treoir arna leasú go deireanach le Treoir 2006/96/CE.[36] IO L 145, 13.6.1977, lch. 41. Treoir arna leasú go deireanach le Treoir 96/64/CE ón gCoimisiún (IO L 258, 11.10.1996, lch. 26).[37] IO L 220, 29.8.1977, lch. 60. Treoir arna leasú go deireanach le Treoir 2006/96/CE.[38] IO L 220, 29.8.1977, lch. 72. Treoir arna leasú go deireanach le Treoir 2006/96/CE.[39] IO L 220, 29.8.1977, lch. 83. Treoir arna leasú go deireanach le Treoir 2006/96/CE.[40] IO L 220, 29.8.1977, lch. 95. Treoir arna leasú go deireanach le Treoir 2006/96/CE.[41] IO L 267, 19.10.1977, lch. 1. Treoir arna leasú go deireanach le Treoir 90/630/CEE ón gCoimisiún (IO L 341, 6.12.1990, lch. 20 ).[42] IO L 81, 28.3.1978, lch. 3. Treoir arna leasú le Treoir 93/91/CEE ón gCoimisiún (IO L 284, 19.11.1993, lch. 25).[43] IO L 81, 28.3.1978, lch. 27.[44] IO L 81, 28.3.1978, lch. 49. Treoir arna leasú go deireanach le Treoir 2006/96/CE.[45] IO L 168, 26.6.1978, lch. 45. Treoir arna leasú go deireanach le Treoir 94/78/CE ón gCoimisiún (IO L 354, 31.12.1994, lch. 10).[46] IO L 325, 20.11.1978, lch. 1. Treoir arna leasú go deireanach le Treoir 2006/96/CE.[47] IO L 124, 5.5.1989, lch. 1.[48] IO L 103, 23.4.1991, lch. 5. Treoir arna leasú go deireanach le Treoir 2006/96/CE.[49] IO L 129, 14.5.1992, lch. 1. Treoir arna leasú go deireanach le Treoir 95/48/CE ón gCoimisiún (IO L 233, 30.9.1995, lch. 73).[50] IO L 129, 14.5.1992, lch. 11. Treoir arna leasú go deireanach le Treoir 2001/92/CE ón gCoimisiún (IO L 291, 8.11.2001, lch. 24 ).[51] IO L 129, 14.5.1992, lch. 95. Treoir arna leasú go deireanach le Treoir 2005/11/CE ón gCoimisiún (IO L 46, 17.2.2005, lch. 42 ).[52] IO L 129, 14.5.1992, lch. 154. Treoir arna leasú le Treoir 2004/11/CE ó Pharlaimint na hEorpa agus ón gComhairle (IO L 44, 14.2.2004, lch. 19).[53] IO L 409, 31.12.1992, lch. 17.[54] IO L 195, 29.7.1994, lch. 1. Treoir arna leasú go deireanach le Treoir 2006/96/CE.[55] IO L 281, 23.11.1995, lch. 1. Treoir arna leasú go deireanach le Treoir 2006/96/CE.[56] IO L 169, 8.7.1996, lch. 1.[57] IO L 18, 21.1.1997, lch. 7. Treoir arna leasú go deireanach le Treoir 1999/98/CE ón gCoimisiún (IO L 9, 13.1.2000, lch. 14).[58] IO L 233, 25.8.1997, lch. 1. Treoir arna leasú go deireanach le Treoir 2003/19/CE ón gCoimisiún (IO L 79, 26.3.2003, lch. 6).[59] IO L 11, 16.1.1999, lch. 25.[60] IO L 203, 10.8.2000, lch. 9. Treoir arna leasú go deireanach le Treoir 2006/96/CE.[61] IO L 292, 9.11.2001, lch. 21. Treoir arna leasú go deireanach le Treoir 2006/96/CE.[62] IO L 42, 13.2.2002, lch. 1. Treoir arna leasú go deireanach le Treoir 2006/96/CE.[63] IO L 25, 29.1.2004, lch. 1. Treoir arna leasú go deireanach le Treoir 2006/96/CE.[64] IO [...]--------------------------------------------------